open-index/open-wikipedia-markdown huggingface dataset:
מייקל בארן

**מייקל בארן** (באנגלית: **Michael Barn**; 15 באוקטובר 1877 - 31 במאי 1961) היה קצין במשלחת דיסקברי לקוטב הדרומי.

## חייו
בארן נולד בסאפוק, בן לפרדריק בארן, חבר פרלמנט מטעם איסט סאפולק. הוא התגייס לצי המלכותי כפרח קצונה בשנת 1893. ב-1898 הוצב לשרת על סיפון אוניית הצי "פורקופיין".

### בחירה לדיסקברי
בשנת 1901 מינה אותו קפטן סקוט לקצין שני במשלחת דיסקברי לקוטב הדרומי. על אף כוויות הקור שסבל מהן, ניהל בארן רישומים רבים הן על התנאים הכלליים והן על תחומי עיסוקו הייחודיים, מגנטומטריה והצללת מעמקים. סקוט רחש הערכה רבה ליכולתו להרגיע מתחים אפשריים. על שמו נקרא מפרצון בארן שגילה, בקו רוחב 80°15′ דרום וקו אורך 160°15′ מזרח, ברוחב 27 ק"מ בצדו המערבי של מדף הקרח רוס.
בארן קיבל את מדליית הקוטב על תרומתו למשלחת.

### קריירה לאחר אנטארקטיקה
לאחר שובו מאנטארקטיקה, נשא בארן אישה וחזר לשרת בצי. הוא המשיך להתכתב עם סקוט בנושא דרכי התעבורה באנטארקטיקה. דעתו הייתה, שאפשר לעשות שימוש יעיל במזחלות ממונעות במשלחות עתידיות. במלחמת העולם הראשונה קיבל את אות השירות המצוין (DSO) על פיקוד על "מוניטור M27" ובשנת 1919 פרש מן השירות בדרגת רב חובל. במלחמת העולם השנייה חזר בארן מפרישתו לפקד על ספינת סיור אנטי-צוללות.

## הנצחה
מפרצון בארן, כף בארן וקרחון בארן באנטארקטיקה נקראים על שמו.

## הערות שוליים

קטגוריה:מעוטרי מדליית הקוטב
קטגוריה:אנטארקטיקה: מגלי היבשת
קטגוריה:בריטים שנולדו ב-1877
קטגוריה:בריטים שנפטרו ב-1961
עונת 1961 בליגה הלאומית בכדורסל

**עונת 1961 בליגה הלאומית בכדורסל** הייתה עונתה השביעית של ליגת הכדורסל הבכירה בישראל. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל גבעת ברנר שזכתה בסוף העונה למקום השלישי. העונה הסדירה החלה ב-20 בינואר 1961 הסתיימה ב-19 בנובמבר 1961 בניצחון של הפועל תל אביב בפעם השנייה ברציפות.

בהתאם לתוצאות העונה הפועל רמת גן ירדה ליגה.

## טבלת הליגה

## ראו גם

* גביע המדינה בכדורסל 1960/1961

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, עמודים 74-75

קטגוריה:1961 בישראל: ספורט
קטגוריה:עונות בליגה העליונה בכדורסל בישראל
קטגוריה:תחרויות כדורסל ב-1961
צבי מוזס

**צבי מוזס** (נולד ב-27 באפריל 1953) הוא פסיכולוג קליני המייסד והעומד בראש מכון שילה.

## ביוגרפיה

בוגר מדרשיית נועם בפרדס חנה ואוניברסיטת בר-אילן.

הוא החל את המסלול כפסיכולוג קליני ביחידה הקלינית של עליית הנוער בת"א בשנת 1979, שם סיים את ההכשרה הבסיסית ואת ההתמחות. בשנת 1990 הקים מרכז פסיכולוגי למצבי לחץ בשיתוף שפ"י משרד החינוך והמועצה אזורית שומרון. מרכז אשר בהמשך נקרא מהו"ת ופעל רבות באזורי השומרון ומחוצה לה בפיגועי טרור. בשנת 1992 נענה לקריאה של פרויקט נעל"ה, נוער עולה לפני הורים, בתחילה מחבר העמים ובהמשך מארצות נוספות כמו צרפת, ארצות הברית ארגנטינה ועוד. פרויקט אשר פעל תחת האגודה לקידום החינוך של משרד החינוך, ובשיתוף פעולה של לשכת קשר בחבר העמים, ובהמשך עם הסוכנות היהודית.הוא שמש בתפקיד הפסיכולוג הראשי הראשון של הפרויקט, ונמנה עם צוות ההקמה של מנהלת הפרויקט.

במסגרת זו הקים יחידה קלינית פסיכולוגית של פסיכולוגים עולים, דוברי שפה, יחידה אשר זכתה להכרה של מועצת הפסיכולוגים לצורכי התמחות, קלינית, ראשונה ויחידה מסוגה.

לאחר מכן בשנת 2000 ייסד וניהל את חברת קונטקט אשר הייתה בבעלותו ונתנה טיפולים פסיכולוגיים לעולים חדשים, ושירות למחלקת העלייה של הסוכנות..

בשנת 2004, ד"ר צבי מוזס ייסד את מכון שילה מכון המאגד עשרות פסיכולוגים דתיים ונותן ייעוץ לציבור הדתי.

במהלך התקופה לפני ביצוע ההתנתקות, פנה צבי מוזס, לשירותי הרווחה בגוש קטיף במטרה להקים צוות טיפולי שיסייע בהתמודדות של התושבים מהכיוון הפסיכולוגי. לאחר קבלת תקציב מהמחלקה להתיישבות בסוכנות היהודית, הוקם צוות ממטפלי מכון שילה שבראשו עמד צבי מוזס שפעל בגוש קטיף והורשה לנוע בין היישובים ולתת סיוע טיפולי מתאים. בין השאר, הצוות עסק בליווי משפחות שאיבדו את יקיריהם ונאלצו להעתיק את מקום קבורתם.

משנת 2005 עד שנת 2014 השיב באתר כיפה לאלפי שאלות ותשובות בנושאי ייעוץ פסיכולוגי לדתיים.

משנת 2008 עד שנת 2011 ענה לעשרות תשובות באתר מורשת.

צבי מוזס מנהל ומארגן בשנים האחרונות כנסים שעסקו בנושאים רגישים ואקטואליים. בין הנושאים: המחיר הנפשי של שמירת הלכה, השלכות של חינוך נפרד ומעורב, על מיניות במגזר הדתי, נישואין מוקדמים ורווקות מאוחרת, גירושין וייעוץ משפחתי או זוגי.

בנוסף בעל טור באתר ערוץ 7.

נשוי לנירית, בתו של השר יוסקה שפירא ונכדתו של האדמו"ר החלוץ. מתגורר בקרני שומרון. לזוג ארבעה ילדים.

## קישורים חיצוניים
* הטור של ד"ר צבי מוזס באתר ערוץ 7.
* ראיונות וכתבות שנערכו עמו באתר ערוץ 7.
* .
*.
* כבר לא סורגת: סבתות מסרבות להיות משרתות, הרי את מבוטלת: איך להתמודד עם ביטול חתונה? ,דיכאון חורף: איך מתמודדים עם זה ? מבחר ראיונות באתר nrg ובעיתון מקור ראשון.
* 
* 
* מהפך בחינוך הדתי לאומי ,עיתון הצופה, ה' סיוון תשס"א.

## הערות שוליים

קטגוריה:פסיכולוגים קליניים ישראלים
קטגוריה:עוסקים בפסיכולוגיה יהודית
קטגוריה:בוגרי מדרשית נעם
קטגוריה:בוגרי אוניברסיטת בר-אילן
קטגוריה:משפחת אבי עזרא זליג שפירא
קטגוריה:קרני שומרון: אישים
קטגוריה:ישראלים שנולדו ב-1953
אנשים שהלכו על הירח

[שמאל|ממוזער|200px|יוג'ין סרנן ליד רכב הירח במשימת [אפולו 17]]

**12 אנשים בלבד [[EVA|הלכו]] עד היום על [[הירח]]**. נכון לספטמבר 2024, ארבעה מהם עדיין בחיים. בסך הכול היו 6 נחיתות מאוישות על הירח, כולן התרחשו בתקופה קצרה יחסית, בין יולי 1969 לדצמבר 1972, כחלק מתוכנית אפולו של נאס"א.

האדם הראשון שצעד על הירח היה ניל ארמסטרונג. הוא יצא מרכב הנחיתה הירחי של אפולו 11 ב-21 ביולי 1969 בשעה 2:56 UTC. עם צעדו הראשון על הירח הוא אמר:

קובץ:Phrase de Neil Armstrong.oga

נכון ל-2025, אפולו 17 הייתה המשימה המאוישת האחרונה אל הירח. האריסון שמיט הוא האדם ה-12 שצעד על פני הירח. יוג'ין סרנן, שירד אל פני הירח לפניו, היה האדם האחרון שחזר אל רכב הנחיתה הירחי, והאדם האחרון לצעוד על הירח. בעודו מתכונן לטפס על הסולם של מודול הירח, בפעם האחרונה בה נמצא אדם על הירח, אמר:

אלן שפרד היה המבוגר ביותר מבין האסטרונאוטים שהלכו על הירח, בגיל 47 ו-80 ימים. צ'ארלס דיוק היה הצעיר ביותר, בגיל 36 ו-201 ימים. צ'ארלס דיוק, באז אולדרין, דייוויד סקוט והאריסון שמיט עדיין בחיים, נכון לספטמבר 2024. האחרון שנפטר הוא אלן בין.

כל הנוחתים על הירח היו גברים אמריקאים.

## אסטרונאוטים בתוכנית אפולו שהלכו על הירח

## מועמדים נוספים שלא הלכו על הירח
במהלך משימת אפולו 13, בוטלה הנחיתה על הירח בעקבות תקלה קריטית שהתגלתה בדרך. האסטרונאוטים ג'ים לוול ופרד הייס , שעל פי תוכנית המשימה, היו מיועדים ללכת על הירח ולאסוף דגימות, נאלצו לחזור על עקבותיהם ללא נחיתה. הייס נבחר לשמש כמפקד באפולו 19, אך אפולו 18 ו-19 בוטלו ב-2 בספטמבר 1970.

ביולי 2019 פרסמה נאס"א כי בכוונתה להנחית איש ואישה נוספים במשימת ארטמיס 3 שמתוכננת להמריא בספטמבר 2026.

## הערות שוליים

*
קטגוריה:תוכנית אפולו
קטגוריה:רשימות אישים
תומר מוסקוביץ

**תומר מוסקוביץ** (נולד ב-17 ביולי 1963) הוא עורך דין ישראלי וראש המועצה הממונה של מועצה מקומית צור הדסה. קודם לכן, שימש מנכ"ל רשות האוכלוסין וההגירה ומנהל רשות האכיפה והגבייה.

## ביוגרפיה
מוסקוביץ נולד בירושלים לצבי עולה ברומניה ויהודית דור שביעי בארץ, בוגר הפקולטה למשפטים של האוניברסיטה העברית בירושלים. את התמחותו ביצע אצל המשנה לנשיא בית המשפט העליון, מנחם אלון. עבד כעורך דין במשרדו של דוד גלס.

ב-2001, אחרי עשור במגזר הפרטי, מונה ליועץ המשפטי של משרד העבודה והרווחה ולאחר איחודו עם משרד התעשייה והמסחר ב-2003 שימש היועץ המשפטי של משרד התמ"ת. בשנים 2007–2009 שימש משנה למנהל מנהלת סל"ע.

בשנים 2010–2015 שימש מנכ"ל חברת הבנייה "משה"ב חברה לשיכון בנין ופתוח".

בדצמבר 2015 מונה למנהל רשות האכיפה והגבייה.

בנובמבר 2020 החליט שר המשפטים אבי ניסנקורן להאריך את כהונתו בשלוש שנים נוספות, עד דצמבר 2023.

ביולי 2021 הכריזה שרת הפנים, איילת שקד כי בכוונתה למנות את מוסקוביץ למנכ"ל רשות האוכלוסין וההגירה ומינויו אושר ב-22 באוגוסט 2021. משך תפקידו נקצב ל-4 שנים, אך ב-31 בינואר 2023 הכריז על התפטרותו לאחר פחות משנתיים.

ביוני 2023 מינה שר הפנים משה ארבל את מוסקוביץ' לראש המועצה הממונה של מועצה מקומית צור הדסה.

מוסקוביץ נשוי לרונית ואב לשישה ילדים. הוא מתגורר באלון שבות שבגוש עציון. אמו היא בת דודתם של איש המוסד מייק הררי ושל האלוף והשר רחבעם זאבי. באוקטובר 2025 נישא בנו נועם לביתו של ראש עיריית ירושלים משה ליאון.

## קישורים חיצוניים

* 
* שחר שחר, "צריך להעביר אלינו לטיפול את מרבית הגופים הפועלים באמצעות פקודת מיסים גבייה מאחר שלנו יש את הכלים לראות את התמונה הכוללת. כרגע מי שפועל באמצעותה לא רואה אף אחד חוץ מאשר את עצמו", באתר לשכת עורכי הדין, אוקטובר 2017
* 
* 
* מאמר בכתב העת השילוח - פתרון הדירקטוריון: מבנה חדש לממשלה
* פתרון הדירקטוריון - מבנה חדש לממשלה - שיחה עם תומר מוסקוביץ בהסכת שיחת השילוח
* 
* תומר מוסקוביץ', ממנהל אל מנהל: תובנות ועצות, באתר הפורום לחברה האזרחית

## הערות שוליים

קטגוריה:אלון שבות: אישים
קטגוריה:בוגרי האוניברסיטה העברית בירושלים: משפטים
קטגוריה:יועצים משפטיים למשרדי ממשלה
קטגוריה:מנכ"לים ישראלים
קטגוריה:עובדי משרד ראש הממשלה
קטגוריה:עובדי משרד המשפטים
קטגוריה:צור הדסה: אישים
קטגוריה:ראשי ועדות קרואות
קטגוריה:ישראלים שנולדו ב-1963
ראיון פטרודבורץ

**נפת פטרודבורץ** (ברוסית: Петродворцовый район; מילולית: "נפת ארמונות פיוטר הגדול") הוא אזור תיירותי בעיר סנקט פטרבורג הנמצא בגדה הדרומית של המפרץ הפיני, 30 ק"מ ממרכז העיר.

בתחומה נמצאים 3 מחוזות מוניציפליים:
* העיר לומונוסוב (43,002 תושבים)
* העיר פטרהוף ומתחם הארמונות שלה (85,177 תושבים)
* הכפר סטרלנה (12,773 תושבים)

## היסטוריה
אזור פטרהוף הוקם כמחוז מוניציפלי ב-5 ביוני 1938. ב-27 בינואר 1944 המחוז שינה שמו לפטרודבורץ (ארמונות פיוטר הגדול). ב-12 ביוני 1950 הועברו לתחומי השיפוט של הנפה 12 כפרים והכפר וולודארסקי שהועבר לסמכות נפת קירוב בינואר 1963. באפריל 1978 העיר לומונוסוב הועברה מתחום השיפוט של מחוז לנינגרד לנפה עצמה. בשנת 1995 העיר מוזגה עם מחוז לומונוסוב בתחומי העיר ובדצמבר 2003 הועברה מחדש לאחריות נפת הארמונות.
## אתרים בעלי עניין
;פטרהוף
*מתחם הארמונות והגנים בפטרהוף
**הארמון הגדול בפטרהוף
;סטרלנה
*ארמון קונסטנטין
;לומונוסוב
*ארמון מנשיקוב

## כלכלה ותשתיות
אורך הכבישים באזור מגיע ל-243,9 קילומטרים ופועלים 20 בתי ספר, 30 גני ילדים, 3 בתי ספר על יסודיים. בנוסף ישנם שבעה מרפאות, בית חולים אחד, 2 בתי קולנוע, 4 בתי ספר למוזיקה לילדים, בית הספר לאמנות, תשע ספריות, בית ספר לאומנויות לילדים, מרכז תרבות, מתנ"ס של העיר לומונוסוב ובנוסף שוכנים באזור פקולטות ומכונים של אוניברסיטת סנקט פטרבורג.

ביולי 2005 פטרהוף הפכה לנאוקוגרד ובתחומה נמצאים מפעלים רבים כדוגמת מפעל פטרודבורץ לשעונים, מפעל 61 לשריון, מפעל 55 למתכות, מפעל מאשריבפרום לדגים ובשר ומפעלים לייצור מקררים ומכונות כביסה. בנפה ממקום בית החולים ניקולאי, מבתי החולים הוותיקים בעיר.

## גלריה

קובץ:23 Kvartal of Petergof.jpg|220px|שכונת מגורים טיפוסית בפטרהוף הישנה, הרובע המאוכלס ביותר באזור הארמונות.
קובץ:Konstantine palace.jpg|ארמון קונסטנטין
קובץ:Grand Cascade and Samson fountain of Peterhof.jpg|ארמון פטרהוף
קובץ:Menshikovsky Palace in Oranienbaum 01.jpg|ארמון מנשיקוב


## קישורים חיצוניים

* 
* פורטל החדשות של אזור ארמונות פיוטר הגדול 

קטגוריה:סנקט פטרבורג: נפות
ראיון פרונזה

**נפת פרונזה** (Фру́нзенский райо́н) הוא נפה בדרום העיר סנקט פטרבורג. מרכזה ההיסטורי של הנפה הוא קופצ'ינו והוא נקרא על שם מיכאיל פרונזה, ממפקדיו הנודעים של הצבא האדום בתקופת מלחמת האזרחים ברוסיה.

בשטחי הנפה נמצאים המחוזות המוניציפליים הבאים:
* המחוז המוניציפלי וולקובסקויה
* המחוז המוניציפלי השבעים ושניים
* המחוז המוניציפלי קופצ'ינו
* המחוז המוניציפלי השבעים וחמישה
* המחוז המוניציפלי הבלקני.

## אתרים בעלי עניין
*ליטרטורסקיה מוסטקי 

## קישורים חיצוניים

* 
*פורטל החדשות המקומי

קטגוריה:סנקט פטרבורג: נפות
קטגוריה:1936 ברוסיה
קטגוריה:מדינות וטריטוריות שהוקמו ב-1936
M79

**M79** (מ-**Messier 79**, נקרא גם **NGC 1904**) הוא צביר כדורי בקבוצת הכוכבים ארנבת הנמצא במרחק של כ-42,100 שנות אור ממערכת השמש. זהו אחד הצבירים הרחוקים ממרכז הגלקסיה.

## היסטוריה
הצביר התגלה על ידי האסטרונום הצרפתי פייר מאשן, עוזרו של שארל מסיה, ב-26 באוקטובר 1780 ומסיה עצמו צפה בו ב-17 בדצמבר באותה שנה וצרף אותו לקטלוג מסיה, שם תואר כערפילית יפה ללא כוכבים עם מרכז בהיר. בשנת 1783 צפה האסטרונום ויליאם הרשל ב-M79 וזיהה שזהו צביר כוכבים ובתצפית מאוחרת יותר בשנת 1806, ציין שזהו צביר עשיר עם צורה כדורית ושהכוכבים במרכזו צפופים מאוד.

בהירות נראיתו של הצביר היא מדרגה 7.7 וגודלו הזוויתי כ-9.6 דקות קשת, כך שניתן לראותו באמצעות משקפת טובה או באמצעות טלסקופ חובבים. על מנת לצפות בכוכבי הצביר, שהבהירים שבהם הם מדרגת בהירות 13, יש צורך בטלסקופ בינוני. M79 נמצא כמעט 4 מעלות מדרום-דרום-מערב לכוכב ניהל (β בארנבת), כ-5 מעלות מדרום-מערב לכוכב γ (גמא) בארנבת וכ-4.75 מעלות מדרום מזרח לכוכב ε (אפסילון) בארנבת.

## מאפייני הצביר
M79 נמצא במרחק של למעלה מ-60,000 שנות אור ממרכז הגלקסיה ולמעשה הוא קרוב למה שנראה כמו שרידים של גלקסיה ננסית שהתפרקה בשל כוחות הגאות שהפעיל עליה שביל החלב. ככל הנראה M79 ועוד מספר צבירים קרובים היה שייך בעבר לגלקסיה ננסית זו. מסתו של M79 מוערכת בכ-400,000 מסות שמש, קוטרו כ-120 שנות אור והוא מאיר בעוצמה של פי 110,000 מהשמש. מרכזו צפוף במיוחד, חצי ממסתו מרוכזת ברדיוס של פחות מ-10 שנות אור והוא מסווג כצביר מסוג V. עד היום התגלו בו מעט כוכבים משתנים, מהם כ-10 משתני RR בנבל. הספקטרום של אורו מתאים לקרינת כוכב מסוג ספקטרלי F5. ממדידת ההסחה לאדום של אורו נראה שהוא מתרחק ממערכת השמש במהירות של כ-200 קילומטר בשנייה.

## קישורים חיצוניים

* M79 בקטלוג מסיה באתר SEDS.
* 

## הערות שוליים

79
79
קטגוריה:קבוצת הכוכבים ארנבת
יוסף ולקר

**יוסף ולקר** (17 בנובמבר 1900 – 19 במאי 1983) היה מפקד קן בית"ר בברלין, מתאגרף, שחקן כדורגל בקבוצת בית"ר, עבד במוסך וולוו, בחברת סולל בונה ובאגף התברואה בעיריית תל אביב-יפו, יו"ר מועצת עובדי תל אביב-יפו שליד הסתדרות העובדים הלאומית משנת 1943, חבר בית הוועד הפועל של ההסתדרות, חבר הנהלת מרכז קופת חולים הלאומית ויו"ר סניף הקופה בתל אביב.

## חייו
ולקר נולד בפולין ועלה לארץ ישראל. ולקר עלה עם אשתו קלרה ושלושת בניו הצעירים, אחד מהם יצחק ולקר, בשנת 1935, כשנה לאחר עליית הנאצים לשלטון. והמשפחה התיישבה בתל אביב-יפו.

## קישורים חיצוניים
* [יצחק ולקר באנדרטת [שלמה בן-יוסף]]

* עלייה ב' - כיצד סייע יוסף ולקר

* רחוב יוסף וולקר בעיר תל אביב - יפו
* 
* יקיר העיר תל אביב-יפו 1978 תשל"ח
* 
* 
* 
* מועמד מספר 105 בתנועת החרות, בחירות 1951
* העמותה להנצחת הלח"י, ולקר נחמן, בנו של יוסף

קטגוריה:הסתדרות העובדים הלאומית
קטגוריה:ישראלים ילידי פולין
קטגוריה:יקירי תל אביב-יפו לשנת 1978
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1900
קטגוריה:ישראלים שנפטרו ב-1983
ראיון פושקין

**נפת פושקין** (Пу́шкинский райо́н) הוא נפה בדרום העיר סנקט פטרבורג. מרכזה ההיסטורי הוא העיר פושקין וממנה גם נובע שם הנפה. בעבר נודעה העיר פושקין בשם צארסקויה סלו (כפר הצאר, שהיווה את מעונם של הצארים הרוסיים).

שטחה מגיע ל-24032,6 הקטרים (16,7% משטח העיר כולה) ומתגוררים בה כ-136 אלף איש (2,79% מאוכלוסיית העיר).

בשטחי הנפה נמצאים המחוזות המוניציפליים הבאים:
* העיר פושקין (92,889 תושבים)
* העיר פאבלובסק (16,087 תושבים)
* הכפר שושארי (22,652 תושבים)
* הכפר אלכסנדרובסקאיה (2,491 תושבים)
* הכפר טיארלבו (1,854 תושבים)

בית האדמיניסטרציה של הנפה נמצא בעיר פושקין בשדרות אוקטובר 24.

## היסטוריה
נפת פושקין הוקמה ב-5 ביוני 1938 במהלך ארגון מחדש של המועצה העירונית והעיר פושקין והכפפת העיר למועצה העירונית של לנינגרד. ב-25 ביוני 1953 מחוז המשנה פאבלובסק במחוז לנינגרד פורק יחד עם המועצות החקלאיות של קוזמין, מוסקבה הסלאבית וטיאלרבו שהוכפפו למועצה המחוזית של פושקין.

ב-21 ביוני 1958 הוקם הכפר שושארי והמועצה החקלאית של מוסקבה הסלאבית פורקה. ב-26 במרץ 1959 העיר פאבלובסק הועברה לתחום השיפוט של נפת פושקין. ב-2 באפריל 1959 הוקמו הכפרים אלכסנדרובסקיה וטיאלרבו והועברו לסמכות הנפה.

בשנת 1995 פאבלובסק הופרדה מהנפה ובשטח העיר פאבלובסק הוקמה נפת פאבלובסק. בשנת 2005 פאבלובסק הוכפפה לנפת פושקין מחדש.
## אתרים בעלי עניין
האתר הידוע ביותר בתחומי הנפה הוא צארסקויה סלו, שהוכרז ב-1990 כאתר מורשת עולמית על ידי ארגון אונסק"ו כחלק מהמרכז ההיסטורי של סנקט פטרבורג ואתרים קשורים. בתחומו נמצאים:
*ארמון יקטרינה
*ארמון אלכסנדר
ממוזער|ארמון פאבלובסק
בעיר פאבלובסק נמצא גם ארמון פאבלובסק.
## קישורים חיצוניים

* 
* נפת פושקין באתר מינהל העיר סנקט פטרבורג
* פורטל החדשות של נפת פושקין

קטגוריה:סנקט פטרבורג: נפות
עונת 1962/1963 בליגה הלאומית בכדורסל

**עונת 1962/1963 בליגה הלאומית בכדורסל** הייתה עונתה התשיעית של ליגת הכדורסל הבכירה בישראל. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל יגור. העונה הסדירה החלה ב-22 בספטמבר 1962 הסתיימה ב-17 במאי 1963 בניצחון של מכבי תל אביב בפעם השנייה ברציפות.

בהתאם לתוצאות העונה הפועל יגור ירדה ליגה.

## טבלת הליגה

## ראו גם

* גביע המדינה בכדורסל 1962/1963

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, - עמודים 92-93

קטגוריה:1963 בישראל: ספורט
קטגוריה:עונות בליגה העליונה בכדורסל בישראל
קטגוריה:1962 בישראל: ספורט
קטגוריה:תחרויות כדורסל ב-1963
קטגוריה:תחרויות כדורסל ב-1962
מסיבת כרבולים

**מסיבת כִּרבולים** (באנגלית: **Cuddle party**), היא אירוע מאורגן שנועד לאפשר חוויה של מגע גופני אינטימי לא-מיני בין אנשים באמצעות התכרבלות.

מסיבת הכרבולים הוצעה לראשונה בידי זוג מאמנים אישיים מניו יורק בשנת 2004 וזכתה להתעניינות וסיקור רחב בתקשורת. בעקבות הסיקור הפכה לתופעה בניו יורק ובעקבותיה בערים רבות במדינות שונות בארצות הברית ובמדינות נוספות, בהן אנגליה וישראל. הרעיון העומד מאחוריו הוא שיש אנשים שסובלים מחסך במגע גופני. בשגרת החיים המודרניים, כאשר אותם אנשים יושבים מול מחשב כל היום ואין להם מגע עם אנשים מחוץ למרחב הווירטואלי, נוצר אצלם חסך. בשביל אותם אנשים פותחו מסיבות הכרבולים.

התופעה זכתה לאזכורים בתרבות הפופולרית, כך למשל עומדת מסיבת כרבולים ברקע אחד מפרקי העונה הרביעית של סדרת המתח האמריקאית .

## ראו גם
* חיבוק חינם

## קישורים חיצוניים
* 
* 
* 

## הערות שוליים

כרבולים
קטגוריה:התנהגות האדם
קטגוריה:קשרים בין-אישיים
ראיון פרימורסקי

**נפת פרימורסקי** (ברוסית: **Приморский райо́н**; מילולית: "הנפה הסמוכה לים") הוא נפה בצפון העיר סנקט פטרבורג. הוקמה בשנת 1936 והיא אחת הנפות הגדולות מבחינת גודל אוכלוסייה: 549,774 איש.

## חלוקה מנהלית
בתחומיה קיימים המחוזות המוניציפליים הבאים:
*המחוז המוניציפלי לאחטה-אולגינו
*המחוז המוניציפלי צ'ורנאיה רצ'קה
*המחוז המוניציפלי הששים וחמש
*המחוז המוניציפלי של נמל התעופה הצבאי
*המחוז המוניציפלי אגם דולגויה
*המחוז המוניציפלי יונטולובו
*המחוז המוניציפלי קולומיאגי
*כפר חוטם השועל (ליסי-נוס)

## היסטוריה
קודם להקמתה בשטחה התקיימו יישובים בשם לאחטה, קולומיאגי ובובילסקאיה (כששני הראשונים הפכו ברבות הזמן למחוזות מוניציפליים בתחומי הנפה). בשנת 1703 היישובים הפכו לחלק מרוסיה ולפרברי העיר פטרבורג שאך הוקמה. פיוטר הגדול הציב באזור מפקדה צבאית שהשתמשה בשטח עבור גידולים חקלאיים. כך קרה שבגדה השמאלית של הנהר השחור החוצה את הנפה הוקמו בתי קיץ של מפקדי הצבא. כשבאחת מהן נהג להתארח פושקין עצמו.

בתקופת המאה ה-19 בתחומיה עברה מסילות הברזל לויבורג וססטרורצק. במאה ה-20 הוקם שדה תעופה צבאי ששיחק תפקיד משמעותי בתולדות חיל האוויר הסובייטי. בשנת 1936 שדה התעופה נסגר ובשטחו נבנו בתי מגורים.

בשנות ה-60 הנפה אופיינה בפרויקטים רבים של בנייה למגורים, פרויקט שנתמך על ידי מכון המחקר המדעי לפרויקטים של לנינגרד (ЛенНИИпроект). הבנייה ההמונית היוותה חלק מהליך התיעוש בעיר. כשהבנייה בתחומיה נמשכה עד לסוף שנות ה-80.

לאחר התפרקות ברית המועצות, בנייה רבה הוקפאה וחודשה רק באמצע שנות ה-90. בתקופת העשור הראשון של המאה ה-21 נבנו בניינים חדשים רבים.

הנפה הוקמה בשנת 1936. בשנים 1949–1989 כונתה ז'דאנוב וכלל חלקה מנפת פטרוגרד. ב-1977 לאחטה סופחה לאזור וב-1980 צורפו גם הכפרים אולגינו, קאמנקה, וכפר חוטם השועל.

במשך שנים רבות היה האזור אזור בלתי מפותח ורק בשנת 2005 בוצעו פרויקטים רבים לשיפור פני הנפה וכלכלתה. נבנו מרכזי מסחר רבים והגישה התחבורתית שופרה וגדלה ההשקעה בפיתוח התשתיות. בשנת 2015 הוקם מרכז המחקר הרפואי הלאומי על שם אלמאזוב, בית חולים ל-1500 מקומות והנחשב לבית החולים הגדול במרחב.

בנוסף, בתחומיה נבנה מתחם המכונה מרכז לאחטה (Лахта-центр), שיכלול גורד שחקים שמתוכנן להיות המגדל הגבוה ביותר ברוסיה ובאירופה. בנייתו מתוכננת להסתיים בשנת 2020 יחד עם השלמת בניית מרכזי מסחר חדשים שהשלמתם תוביל להפיכת האזור לרובע עסקים.
## תחבורה
שמאל|ממוזער|שדרות קומנדאנטסקי, הרחוב הראשי ברובע
תשתית התחבורה היא אחת הפחות מפותחות בעיר. האזור סובל מפקקי תנועה רבים עקב מסילות ברזל העוברות בתחומו ויוצרות פקקים במפגשי התנועה עם הכבישים. המצב השתפר לטובה בשנת 2011 עם השלמת השלב הראשון של כביש הטבעת שנועד לפזר את התנועה ולאפשר לתושבי רובע פטרוגרד הסמוך לנסוע סביב לאזור הסמוך לים ובכך להימנע מלעבור באזור שלא לצורך.

בתחומי האזור ישנן 4 תחנות רכבת תחתית ותחנה חמישית נמצאת בבנייה.

## קישורים חיצוניים

* 

קטגוריה:סנקט פטרבורג: נפות
קטגוריה:1936 ברוסיה
קטגוריה:מדינות וטריטוריות שהוקמו ב-1936
סרט לד

**סרט [[LED]]** הוא סרט דק וגמיש שלאורכו מחוברות דיודות פולטות אור. הסרט מופיע בגליל ארוך וניתן לגזור בהתאם לצורך. 
לרוב סרט ה-LED פועל על מתח חשמלי של 12V או 24V וזרם ישר (DC), לכן על מנת לחברו למתח ביתי דרוש ספק כוח .

ישנם הספקים שונים של סרטי LED; ההספק משתנה בהתאם לצפיפות הדיודות ובהתאם לגודל הדיודות; לדוגמה, סרט LED בהספק של 4.8W למטר מכיל 60 דיודות של גודל 3528 [3.5 מ"מ × 2.8 מ"מ].

סרט LED משמש למגוון רחב שימושים. לתאורה נסתרת, לתאורת תקרה [לרוב בתוך פרופיל אלומיניום] לתאורה תחת ארונות מטבח, לארונות תצוגה, להארת אובייקטים שונים, ולעיצובים שונים.


LED strip on reel.jpg|גליל של פס LED
Benzi cu led tipueir de modele banda led.jpg|דיודות LED בגדלים שונים
Shenzhen Metro blue LED warning light between trains and platform.jpg|שימוש בפס LED ברכבת בסין


## קישורים חיצוניים

קטגוריה:דיודות
קטגוריה:תאורה
קטגוריה:תאורה חשמלית
לד
Scotland The Brave

"**Scotland The Brave**" (בגאלית סקוטית&#x3A; Alba an Aigh) הוא שיר סקוטי-פטריוטי. הוא היה מועמד מתוך מספר שירים נוספים, להיבחר כהמנון הלאומי של סקוטלנד על ידי סקר אינטרנטי מקוון אך קטף רק את המקום השני.  

המנגינה כנראה הופיעה לראשונה במאה ה-20, ובאותו זמן היה ידועה גם *בסקוטלנד*. המילים העדכניות שבדרך כלל מושרות כיום נכתבו בסביבות 1950 על יד העיתונאי הסקוטי קליף הנלי עבור הזמר רוברט וילסון בשיתוף פעולה עם מריון מקלורג.

## כהמנון לאומי לא רשמי
ביוני 2006 הגיע השיר למקום השני עם יותר מ-10,000 קולות בסקר מקוון לבחירת השיר המועדף להיבחר כהמנון הלא-רשמי של סקוטלנד, והפסיד רק לשיר "Flower Of Scotland" בניקוד. 

השיר שימש לייצוג סקוטלנד  במשחקי חבר העמים הבריטי עד שהוא הוחלף על ידי הפרח הסקוטי מהמשחקים ב-2010 בדלהי ואילך.

## קישורים חיצוניים

## הערות שוליים

קטגוריה:שירים על סקוטלנד
קטגוריה:שירים פטריוטיים
יחסי איחוד האמירויות הערביות – קטר

**יחסי איחוד האמירויות הערביות–קטר** (בערבית: **العلاقات الإماراتية القطرية**) הם היחסים בין **[[איחוד האמירויות הערביות]]** ובין **[[קטר (מדינה)|מדינת קטר]]**. המדינות חולקות גבול ימי, ובעבר גם יבשתי. שתיהן מדינות ערביות דוברות ערבית ושתיהן נמצאות לחופי המפרץ הפרסי. שתי המדינות חברות במועצת שיתוף הפעולה של מדינות המפרץ.

ביוני 2017 הודיעה איחוד האמירויות על ניתוק היחסים עם קטר. היחסים חודשו בינואר 2021.

## היחסים הדיפלומטיים
בשנת 1995, לאחר שחמד בן ח'ליפה אאל ת'אני הדיח את אביו כדי להיות אמיר קטר, איחוד האמירויות הערביות נתן מקלט לאמיר המודח ח'ליפה בן חמד אאל ת'אני בתוך אבו דאבי. קטר האשימה את איחוד האמירויות הערביות, יחד עם ערב הסעודית ובחריין שתמכו בהדחתו של האחרון, בקשירת קשר נגד האמיר החדש, איחוד האמירויות הערביות הכחיש את כל ההאשמות הללו. המון ניסיונות היו, מצד תושבי איחוד האמירויות להדיח את אמיר קטר החדש, ובפברואר 1996, גייסו לאמיר חמד משמר מאומן.

איחוד האמירויות הערביות, יחד עם ערב הסעודית ובחריין, הוציאו את שגריריהן מקטר במרץ 2014 מכיוון שקטר לא מסכימה שלא להתערב בעניינים פנימיים של מדינות אלה. הסיבה העיקרית למחלוקת הייתה התמיכה של איחוד האמירויות במשטר הפוליטי במצרים בראשות עבד אל-פתאח סיסי ומצרים שהאשימה את קטר בתמיכה במפלגת האחים המוסלמים. ממשלת קטר המשיכה לגבות את האחים המוסלמים במצרים. אמיר קטר תמים בן חמד אאל ת'אני גינה את בחירתו של עבד אל-פתאח א-סיסי כנשיא בחודש יוני 2014 וקרא לסוגיה "הפיכה צבאית" – האמיר ניצל את דרגתו הגבוהה של סיסי (משיר) כדי לעשות לו רושם של מנהיג צבאי שיטיל רודנות גם הוא על מצרים. למרות המשך תמיכתה של קטר במפלגת האחים המוסלמים, השגרירים של כל המדינות חזרו לקטר והמשיכו בעבודתם ביולי באותה השנה.

בספטמבר 2014, דווח כי ממשלת איחוד האמירויות הערביות השקיעה 3 מיליון דולר אמריקאי בקמפיין עיתונאי כנגד קטר, בעיקר כתגובת התמיכה של קטר במפלגת האחים המוסלמים. הקמפיין נועד להשפיע על עיתונאים אמריקאים לפרסם מאמרי ביקורת על קטר של מימון לכאורה של קבוצות אסלאמיות רדיקליות. קטר גם הואשמה כמשפיעה לרעה על יחסיה הדיפלומטיים והבינלאומיים של איחוד האמירויות הערביות.

נטען על ידי העיתונאי בריאן וויטאקר כי איחוד האמירויות הערביות משתמשת ברשת גלובלית לזכויות ופיתוח, עמותה שאליה יש לה קשרים, ככלי פוליטי. וויטאקר טען שהארגון הראה משוא באינדקס זכויות אדם 2014 על ידי דירוג איחוד האמירויות הערביות במקום ה-14 וקטר במקום ה-97. הארגון נקט גם בעמדה מתריסה כלפי האירוח של קטר במונדיאל 2022 והעלה חששות בנוגע לזכויות האדם במדינה. שניים מעובדי הארגון נעצרו על ידי הרשויות הקטריות בשנת 2014 בזמן שהם חקרו את רמת החיים של העובדים הזרים.
היחסים הדיפלומטיים בין איחוד האמירויות הערביות לבין קטר נותקו בתאריך ה-5 ביוני 2017 כחלק מהמשבר הדיפלומטי הקטרי, וחודשו ב-6 בינואר 2021 עם סיומו של המשבר. הצדדים הודיעו על פתיחת השגרירויות ביוני 2023.
### ביקורים רמי דרג
בשנת 2008, נשיא איחוד האמירויות הערביות, השייח ח'ליפה בן זאיד אאל נהיאן, ביקר בדוחה שם פגש את אמיר קטר, השייח חמד בן ח'ליפה אל ת'אני. שני המנהיגים חתמו על הסכמים והציעו להקים קרן השקעות משותפת לשתי המדינות כאחת.

## הערות שוליים

קטגוריה:ערכים ללא קטגוריות פיזיות - יחסי חוץ
Animals as Leaders

**Animals as Leaders** (מילולית: "חיות בתור מנהיגים", מבוטא: "אנימלס אז לידרס") הוא הרכב פרוגרסיב מטאל-אינסטרומנטלי, אמריקאי, מוושינגטון די.סי. מנהיג ההרכב והגיטריסט הראשי הוא טוסין אבאסי, לצידו מנגנים מאט גארסטקה בתופים וחווייר רייס בגיטרה חשמלית שנייה ובבס. ההרכב הוקם בידי טוסין אבאסי, תחילה כפרויקט סולו, בשנת 2007. שם ההרכב מושפע מהספר ישמעאל של הסופר האמריקאי דניאל קווין.

## ביוגרפיה
לאחר פירוק להקת המטאלקור Reflux בה היה חבר טוסין אבאסי, הוא החליט לקחת שנה הפסקה מעשיית מוזיקה, והתרכז בלימודי מוזיקה ושיפור טכניקת הנגינה. בתום השנה נענה להצעת חברת התקליטים Prosthetic להקים פרויקט סולו ולהקליט אלבום. אבאסי בחר בשם Animals as Leaders.

האלבום הראשון של הפרויקט הוקלט ב-2008 ונוא נושא את שם ההרכב. את רוב תפקידי הגיטרה והבס הקליט אבאסי בעצמו. בפרויקט השתתף גם גיטריסט להקת Periphery, מישה מנסור, הפיק מוזיקלית את האלבום וכמו כן תרם להקלטה תפקידי גיטרה, בס וסינטסייזר. האלבום יצא ב-2009.

ב-2010 גיבש אבאסי סביבו נגנים נוספים והפרויקט הפך ללהקה. הלהקה הוציאה עד היום 3 אלבומי אולפן ועוד גרסה מחודשת לאלבום הראשון.

ב-8 באוקטובר 2016 הלהקה הגיעה להופיע בישראל, במועדון האומן 17, שבתל אביב.

## סגנון
הלהקה מזוהה עם סגנון הנגינה הוירטווזי ויוצא הדופן של אבאסי, אשר מנגן במהירות ובדיוק בגיטרות מרובות מיתרים.
הלחנים של אבאסי מושפעים מרוק מתקדם ומהרמוניות ג'אז. הלהקה עושה שימוש ריתמי נרחב במשקלים א-סימטרים.
כמו כן, הלהקה נחשבת לאחת ממבשרות, ומפתחות סגנון הדג'נט.
החל מהאלבום השלישי, ההרכב חורג מדוגמת ה"שילוש הקדוש של הרוק", דהינו גיטרה-בס-תופים, ופועל לרוב במתכונת של טריו המורכב משתי גיטרות בעלות 7 ו-8 מיתרים ומתופף. השימוש במיתרים הנמוכים מהווה תחליף לתפקיד הבס.

## חברי ההרכב
ממוזער|טוסין אבאסי, מנהיג ההרכב, מנגן בגיטרת 8 מיתרים, בהופעה ב-2016.
ממוזער|חווייר רייס מנגן בגיטרת 8 מיתרים.

### ההרכב הנוכחי
* טוסין אבאסי – גיטרה (2007–הווה).
* חווייר רייס – גיטרה (2009–הווה), גיטרה בס (2015-הווה)
* מאט גארסטקה – תופים (2012–הווה)

### חברים לשעבר
* צ'בון ליטלפילד – בס, קלידים (2007 - 2008).
* מאט הלפרן - תופים (2009)
* נאבין קופרווייס – תופים, קלידים (2009 - 2012)

## דיסקוגרפיה
* *Animals as Leaders*  (2009)
** *Animals as Leaders – Encore Edition*  (2015, הוצאה מחודשת)
* *Weightless*  (2011)
* *The Joy of Motion*  (2014)
* *The Madness Of Many*  (2016)

## וידאוגרפיה

## קישורים חיצוניים

* 

* דף הפייסבוק הרשמי
* אורי ברייטמן, ביקורת אלבום הבכורה Animals as Leaders, באתר מתקדם , ה-25 בדצמבר 2009
* אורי ברייטמן, ביקורת האלבום Weightless, באתר מתקדם, ה-14 ברץ, 2012
* אורי ברייטמן, ביקורת האלבום The Joy of Motion, באתר מתקדם, ה-20 ביוני 2014

## הערות שוליים

קטגוריה:שלישיות מוזיקליות
קטגוריה:להקות מטאל
קטגוריה:להקות פרוגרסיב מטאל
קרול אלט

**קרול אלט** (באנגלית: **Carol Alt**; נולדה ב-1 בדצמבר 1960) היא דוגמנית ושחקנית אמריקאית.

## ביוגרפיה
אלט נולדה בניו יורק, אמה מוריאל הייתה עובדת חברת תעופה ודוגמנית לשעבר ושתי אחיותיה הן הדוגמניות כריסטיאן וקארן אלט ובנוסף יש לה גם אח. היא התחילה לדגמן בגיל 18 במהלך חופשת הקיץ על מנת לחסוך כסף ללימודים באוניברסיטה.

ב-1979 הופיעה על שער המגזין הרפרס בזאר והתפרסמה שהייתה דוגמנית השער של גיליון בגדי הים של ספורטס אילוסטרייטד ובמהלך שנות ה-80 הופיעה על יותר מ-500 שערי מגזינים והייתה אחת הדוגמניות הידועות בעולם ובנוסף כונתה "הפנים" על ידי אנשי מגזין לייף.

היא הובילה את הקמפיינים של חברת הקוסמטיקה קאבר גירל ופפסי דיאט ושיחקה במספר גדול של סרטים אמריקאים ואיטלקיים.

בשנת 2008 אלט הייתה מתמודדת בעונת הידוענים של התוכנית "המתמחה" של דונלד טראמפ (בעבר גם הועסקה בסוכנות הדוגמנות שלו "טראמפ מודל") ובגרסה האיטלקית של "רוקדים עם כוכבים", היא טבעונית וכתבה שני ספרים אודות קידום תזונה זו, היא גם התראיינה בפרק של הסדרה התיעודית "סיפורי הוליווד" בפרק העוסק בדוגמניות על.

היא מבעלי מניות המיעוט בקבוצת ההוקי קרח החדשה בליגת ה-NHL, וגאס גולדן נייטס.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאים ממוצא בלגי
קטגוריה:אמריקאיות ממוצא גרמני
קטגוריה:מתחרי רוקדים עם כוכבים
קטגוריה:בוגרות אוניברסיטת הופסטרה
קטגוריה:בוגרי אוניברסיטת הופסטרה
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
יעקב ולר

[שמאל|ממוזער|250px|ולר (ראשון מימין) במסדר הסיום של [הפנימייה הצבאית לפיקוד, משמאל הרמטכ"ל, אמנון ליפקין-שחק, 1995]]
**יעקב (קובי) ולר** (נולד ב-1977) הוא קצין בצה"ל במילואים בדרגת אלוף-משנה וסגן שגריר ישראל בקולומביה. שימש סגן מפקד אוגדת עזה, מפקד חטיבת עציוני ומפקד בא"פ אליקים, סגן מפקד חטיבת הצנחנים ומפקד גדוד 202.

## ביוגרפיה
ולר למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"א. התגייס לצה"ל בשנת 1995, והתנדב לצנחנים. שובץ בפלנ"ט צנחנים ועבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס חזר לפלנ"ט ומונה למפקד צוות. לאחר מכן מונה לסגן מפקד הפלוגה, ולקח חלק בלחימה בדרום לבנון. בהמשך שימש כמפקד פלוגה. לאחר מכן מונה למפקד פלנ"ט צנחנים בין השנים 2002–2003, והוביל אותה בלחימה כנגד הטרור הפלסטיני באינתיפאדה השנייה. בהמשך שימש כסגן מפקד יחידת דובדבן. לאחר מכן מונה למפקד מחזור "מצדה" בבא"ח צנחנים.

בשנת 2011 הועלה לדרגת סא"ל ומונה לראש ענף גדס"ר במל"י, ושימש בתפקיד עד שנת 2012. באוקטובר 2012 מונה למפקד גדוד 202, ושימש בתפקיד עד אוקטובר 2014, הוא הוביל את הגדוד בין היתר במבצע שובו אחים ובמבצע צוק איתן. בסיום תפקידו יצא ללימודים. לאחר חזרתו מונה לסגן מפקד חטיבת הצנחנים בין השנים 2015–2016. ביולי 2016 הועלה לדרגת אל"ם ומונה למפקד חטיבת עציוני ובמקביל למפקד בא"פ אליקים, ושימש בתפקידיו עד 21 במרץ 2018. בשנת 2018 מונה לסגן מפקד אוגדת עזה, תפקיד אותו מילא עד שנת 2019. בעת התפרצות נגיף הקורונה בישראל שימש כראש תת־צוות תעופה במרכז השליטה למלחמה בקורונה. לאחר מכן מונה לנספח צה"ל בסין.

בשנת 2022 הצטרף למשרד החוץ והשלים את קורס הצוערים המדיני. בשנת 2023, הוא מונה לסגן השגריר בבוגוטה, קולומביה, ולאחר צמצום היחסים הדיפלומטיים, הוא מונה לקונסול כללי וראש הנציגות בפועל.

## לקריאה נוספת
* אלישיב שמשי, "**ארדוף אויביי ואשיגם**", הוצאת מודן והוצאת משרד הביטחון, 2019

## קישורים חיצוניים
* נועם אמיר, "תושבי הדרום - אתם יכולים להיות רגועים, אנחנו שומרים עליכם" , מעריב, 8 באוגוסט 2014
* 
* שיר פילו, הדרך לפסגה, ביטאון ביבשה, גיליון 18, אוגוסט 2011
;מפרי עטו:
* 
* המבצע הוא שעתו הגדולה ביותר של המפקד: לחימת גדוד 202 במבצע "צוק איתן", מערכות, 24 באוגוסט 2023.

## הערות שוליים

קטגוריה:לוחמי יחידת דובדבן
קטגוריה:מפקדי גדוד 202
קטגוריה:מפקדי חטיבת עציוני
קטגוריה:מפקדי בא"פ אליקים
קטגוריה:אלופי-משנה בצה"ל
קטגוריה:נספחים צבאיים ישראלים בסין
קטגוריה:בוגרי הפנימייה הצבאית לפיקוד חיפה
קטגוריה:סגני מפקד אוגדת עזה
קטגוריה:ישראלים שנולדו ב-1977
יחסי קטר–שווייץ

**יחסי קטר–שווייץ** הם היחסים הדיפלומטיים שבין **[[קטר (מדינה)|מדינת קטר]] ל[[שווייץ|קונפדרציה השווייצרית]]**. נכון ל-2019 מתקיימים בין שתי המדינות יחסים דיפלומטיים מלאים. היחסים בין שתי המדינות כוננו בשנת 1973. לשווייץ ישנה שגרירות בדוחה, בירת קטר ולקטר קיימת שגרירות בברן, בירת שווייץ.

## היבטים מרכזיים ביחסים הדיפלומטיים
היחסים בין שווייץ למדינת קטר המשיכו להשתפר במשך השנים, ההשתפרות התבטאה בסחר מוגבר בין השתיים, אספקת השירותים השווייצרים לקטר ולהפך, ידע מודרני ומחקרים משותפים, וחינוך. ישנם הרבה שיתופי פעולה שונים בין ארגונים ומוסדות קטרים לארגונים ומוסדות שווייצרים. מדינת קטר היא עניין לשווייץ מבחינת ניסיונה של שווייץ ליצור שלום בעולם.

בין שתי המדינות נחתמו מגוון הסכמים במגוון תחומים ההסכם הראשון בין שתי המדינות נחתם בשנת 1995 ושני המנהיגים של שתי המדינות חתמו עליו. הסכם משותף נוסף חשוב היה הסכם שנחתם בתחומי המדע והחינוך, הסכם שנכנס לתוקפו בשנת 2004.

ב-2013 ביקרה בקטר משלחת שווייצרית בראש ראש עיריית ז'נבה בדוחה שבקטר. המשלחת ביקרה על רקע חתימת הסכם סחר חופשי של מדינות מועצת שיתוף הפעולה של מדינות המפרץ עם מדינות האפת"א שהן: שווייץ, נורווגיה, ליכטנשטיין ואיסלנד. במסגרת הפגישה נידונו נציגי שתי המדינות גם על נושאים אחרים דוגמת העברת טכנולוגיות שווייצריות לקטר וההפך והשקעה במוסדות ושירותים פיננסיים של שתי המדינות.

## קישורים חיצוניים
*אתר שגרירות שווייץ בקטר
*אתר משרד החוץ הקטרי

## הערות שוליים

קטגוריה:ערכים ללא קטגוריות פיזיות - יחסי חוץ
מכון ברוד

ממוזער|שלט הכניסה למכון ברוד, רחוב מיין 415, קיימברידג', מסצ'וסטס
**מכון אלי ואדית ל. ברוד של MIT והרווארד** () ובקצרה **מכון ברוד** (**Broad Institute**) הוא מרכז מחקר גנומי וביורפואי בקיימברידג', מסצ'וסטס שבארצות הברית. המכון הוא ארגון מחקר עצמאי ללא מטרות רווח הפועל בשיתוף פעולה עם המכון הטכנולוגי של מסצ'וסטס (MIT) ואוניברסיטת הרווארד וחמשת בתי החולים האוניברסטאיים של הרווארד. 

תוכנית להקמת מכון מחקר רב תחומי ופתוח נעשתה ב-2002–2003, על ידי בני הזוג אלי ואדית ברוד, MIT, מכון וייטהד, הרווארד ובתי החולים האוניברסיטאיים שלו (המרכז הרפואי בית ישראל דיקונס, בריגהאם אנד וימנ'ס, בית החולים לילדים של בוסטון, מכון הסרטן דנה-פרבר, בית החולים הכללי מסצ'וסטס).  המכון נוסד באופן רשמי במאי 2004, כשהקמתו נעשתה בסיועם של אלי ואדית ברוד שתרמו להקמתו 100 מיליון דולר. בני הזוג המשיכו לתרום למכון, ובשנים 2005, 2008 ו-2013 תרמו למעלה מ-500 מיליון דולר נוספים.

המכון מורכב ממעבדות ליבה, תוכניות מחקר ופלטפורמות. תוכניות המחקר עוסקות בתחומים סרטן, גנטיקה של אוכלוסיות וגנטיקה רפואית, ביולוגיה גנומית ומעגלים תאיים, ביולוגיה כימית, מטבוליזם, מחלות מידבקות, מחקר פסיכיאטרי, ריצוף גנומי ואפיגנומיקה. המכון מפעיל פלטפורמות שהן קבוצות של חוקרים מקצועיים העוסקים במחקר ובפיתוח של כלים טכנולוגיים למחקר.

המכון מפעיל את אחד ממרכזי הריצוף הגנומיים הגדולים בעולם. בראש המכון עומד אריק לנדר.

## קישורים חיצוניים

* 

קטגוריה:מכוני מחקר אמריקאיים
קטגוריה:המכון הטכנולוגי של מסצ'וסטס
ג'יימס תורנטון (שחקן)

**ג'יימס תורנטון** (באנגלית: **James Thornton**; נולד ב-31 באוקטובר 1975) הוא שחקן אנגלי. הוא ידוע בעיקר מהופעתו בתפקיד החקלאי ג'ון ברטון באופרת הסבון הוותיקה "אמרדייל" בה השתתף בשנים 2009 עד 2012.

## ביוגרפיה
תורנטון נולד בעיר ברדפורד שבאנגליה. הוא שיחק בסדרות טלוויזיה וסרטים כמו "דייוויד קופרפילד" עיבוד לרומן מאת דיקנס, אופרת הסבון "אמרדייל", סדרת הדרמה "האגמים", הסדרה "כובע אדום" בכיכובה של טמזין אאותווייט, סרט הקולנוע "בין ענקים" ובעונה השלישית של הסדרה "סטלה".

### חיים אישיים
בדצמבר 2003 התחתן תורנטון עם השחקנית ג'ואנה פייג'. ארבע שנים לפני כן הם הופיעו יחד בעיבוד של ה-BBC לרומן "דייוויד קופרפילד" מאת צ'ארלס דיקנס. הוא בתפקיד חם פגוטי והיא בתפקיד דורה ספנלו. לבני הזוג יש שלושה ילדים, בת ושני בנים.

ב-13 בפברואר 2010 נפגע תורנטון בתאונת דרכים בנסיעה ללונדון. כותבי הסדרה "אמרדייל" נאלצו לשכתב את הסצנות בהשתתפותו כדי להתאים אותן למצבו.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1975
M80

**M80** (מ-**Messier 80**, נקרא גם **NGC 6093**) הוא צביר כדורי בקבוצת הכוכבים עקרב הנמצא במרחק של כ-32,600 שנות אור ממערכת השמש.

## היסטוריה
הצביר התגלה על ידי האסטרונום הצרפתי שארל מסיה ב-4 בינואר 1781 והוכנס לקטלוג מסיה, שם תואר כערפילית ללא כוכבים עם מרכז בהיר מוקף בערפיליות שנראה כמו גרעין של שביט. בשנת 1784 צפה האסטרונום ויליאם הרשל ב-M80 וזיהה שזהו צביר כוכבים וציין שזהו צביר עשיר עם צורה כדורית ושמרכז הצביר דחוס מאוד. ג'ון הרשל צפה בצביר בשנת 1830 וציין שכוכביו הבהירים הם מדרגות בהירות 14-15. בשנת 1860 הופיעה בתוך הצביר נובה, שהגיעה לדרגת בהירות 7 והייתה בהירה יותר מכל הצביר. 

בהירות נראיתו של הצביר היא מדרגה 7.3 וגודלו הזוויתי כ-10 דקות קשת, כך שניתן לראותו באמצעות משקפת טובה או באמצעות טלסקופ חובבים. על מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ בינוני. M80 נמצא על הקו המחבר את אנטארס עם גרפיאס (β בעקרב), כ-4.5 מעלות מצפון-צפון-מערב לאנטרס וכ-4 מעלות מדרום-דרום-מזרח לגראפיאס, כך שקל לאתרו. כמו כן, הכוכב ρ (רו) בנושא הנחש נמצא כ-2 מעלות ממזרח-דרום-מזרח לו.

## מאפייני הצביר
M80 נמצא במרחק של למעלה כ-12,000 שנות אור ממרכז הגלקסיה והוא מקיף אותה בזמן הקפה של כ-70,000,000 שנים. מסתו של M80 מוערכת בכ-500,000 מסות שמש, קוטרו כ-95 שנות אור והוא מאיר בעוצמה של פי 100,000 מהשמש. מרכזו דחוס ביותר, חצי ממסתו מרוכזת ברדיוס של פחות מ-6 שנות אור והוא מסווג כצביר מסוג II - הסוג השני הכי דחוס. בצביר יש מספר גדול יחסית של כוכבים כחולים שמכונים "כחולים מתעכבים" ושגילם צעיר בהרבה מגילו של הצביר. מקובל להניח שהם נוצרו כתוצאה של התנגשויות בין כוכבים פחות מסיביים בליבה הצפופה של הצביר. הספקטרום של אור הצביר מתאים לקרינת כוכב מסוג ספקטרלי F6..

## קישורים חיצוניים

* M80 בקטלוג מסיה באתר SEDS.
* 

## הערות שוליים

80
80
קטגוריה:קבוצת הכוכבים עקרב
טיפול שורש כירורגי

**טיפול שורש כירורגי** או **אפיסקטומי** (באנגלית: **Root end surgery** או **Apiceoctomy** או **root-end filling**) הוא הליך כירורגי אנדודונטי בו מסירים את קצה השורש וממלאים חומר ביו-קומפטבילי בחלל קצה השורש.

הליך כזה בדרך כלל נצרך כאשר טיפול שורש קונבנציונלי קודם, נכשל באותה שן, וחידוש טיפול שורש נכשל אף הוא או במצב מורכב שבו לא היה מומלץ לבצע חידוש טיפול שורש. שיטות חדישות עושות שימוש באמצעים מיקרו-כירורגיים כגון מיקרוסקופ ניתוח דנטלי, חומר מילוי סידנו-סיליקטי, הכנת קצה אולטראסונית ועוד.

הסרת קצה השורש נדרשת כדי להסיר את כל הדלתא האפיקאלית , אשר נצרכת כדי להבטיח נקוי אנטומי מלא.

בדרך כלל החלופה היחידה לטיפול שורש כירורגי היא עקירת השן, שלאחריה טיפולי המשך יכולים להיות גשר, שתל, שיניים תותבות או פתרון אחר. 

## קישורים חיצוניים

* תיאור הליך אפיסקטומי
* 
## הערות שוליים

קטגוריה:פרוצדורות דנטליות
גן למעוכבי התפתחות

**גן למעוכבי התפתחות** הוא גן ילדים השייך לחינוך המיוחד ומיועד לילדים בגילאי 3-6 בעלי עיכוב התפתחותי. גן מסוג זה הוא קטן יחסית וכולל לרוב כ-12 ילדים. העיכוב ההתפתחותי יכול לבוא לידי ביטוי בתחומי שונים: למידה, שפה ותקשורת, מוטוריקה עדינה וגסה, בתפקוד בחיי היום יום (ADL) ובתחום הרגשי.

צוות הגן כולל גננת לחינוך מיוחד, סייעת אחת או שניים וצוות פרא-רפואי (קלינאי תקשורת, מרפא בעיסוק ולעיתים תרפיסט רגשי או מנתח התנהגות). את הגן מלווה פסיכולוג. כדי לשבץ ילד לגן יש להעביר את הילד ועדת השמה.

## ראו גם

* מוגבלות שכלית התפתחותית

קטגוריה:חינוך מיוחד
טור גרנדי

ממוזער
במתמטיקה, **טור גרנדי** הוא הטור האינסופי אשר מוגדר על ידי:
: \sum_{n=0}^{\infin} (-1)^n = 1 - 1 + 1 - 1 + \dotsb
טור זה נקרא על שם גואידו גרנדי - מתמטיקאי, פילוסוף ונזיר איטלקי, אשר תרם רבות להבנת הטור בשנת 1703. 

הטור מתבדר לפי ההגדרה המקובלת. עם זאת, לפי הגדרות מרחיבות לסכום של טור כגון סיכום צזארו, סכומו 1/2.

לפי כל הגדרה מרחיבה של התכנסות שמכבדת אסוציאטיביות (של מספר סופי של סוגריים) סכום הטור הוא חצי, מכיוון שמתקיים:
:S=1-1+1-\ldots = 1-(1-1+1-\ldots) = 1-Sמכאן עולה גם שבאופן מפתיע, ההנחה שהטור מתכנס וסכומו הוא 0 או 1 תוביל לסתירה, אף על פי שבכל נקודה שנסתכל בה על סכומו נקבל 0 או 1.

קטגוריה:טורים מתמטיים
קטגוריה:הוכחות
קטגוריה:פרדוקסים מתמטיים
קטגוריה:1 (מספר)
דג'נט (סגנון מוזיקלי)

[ממוזער|פרדריק ת'ורדנדל , גיטריסט להקת [משוגע (להקה)|משוגע הנחשב לאבי הדג'נט.]]
**דג'נט **(באנגלית: **Djent**) הוא סגנון נגינה שלפעמים מאופיין גם כתת-ז'אנר של פרוגרסיב מטאל. המילה "דג'נט" היא אונומטופיאה, ובאה לתאר צליל אקורד גיטרה חשמלית, המאופיין בדיסטורשן המושתק באמצעות האגודל של הגיטריסט, בזמן שהגיטרה החשמלית מכוונת נמוך מן המקובל. לרוב לצורך כך נעשה שימוש בגיטרות מרובות מיתרים בנות שבעה, שמונה, תשעה, עשרה או שנים עשר מיתרים. אפקט הדג'נט הוא קצר, "חד" ו"מאיים" ונדרשת טכניקה מיוחדת, לעיתים גם מגבר מיוחד, כדי לייצר אותו. **פרדריק ת'ורדנדל** מלהקת משוגע השוודית נחשב למי שהמציא את הסגנון.

## רשימת להקות דג'נט

## הערות שוליים

קטגוריה:סגנונות מטאל
קרל פרידריך, הדוכס הגדול של סקסוניה-ויימאר-אייזנך

**קרל פרידריך, הדוכס הגדול של סקסוניה-ויימאר-אייזנך** (בגרמנית: **Karl Friedrich Großherzog von Sachsen-Weimar-Eisenach**; 2 בפברואר 1783 – 8 ביולי 1853) היה הדוכס הגדול של סקסוניה-ויימאר-אייזנך בין השנים 1828–1853.

## ביוגרפיה
קרל פרידריך נולד ב-2 בפברואר 1783 בויימאר שהשתייכה לדוכסות סקסוניה-ויימאר, והיה בנם הבכור של קרל אוגוסט, דוכס סקסוניה-ויימאר-אייזנך ולואיזה, נסיכת הסן-דרמשטדט, בתו של לודוויג התשיעי, רוזן הסן-דרמשטדט.

ב-14 ביוני 1828 מת אביו קרל אוגוסט, הדוכס הגדול של סקסוניה-ויימאר-אייזנך, וקרל פרידריך עלה לשלטון במקומו.

קרל פרידריך בזכות הונו הרב, טיפח מאוד את הדוכסות והפכה למרכז תרבותי חשוב במרכז אירופה. יוהאן נפומוק הומל היה קאפלמייסטר  בויימאר עד מותו בשנת 1837. בשהותו בוויימאר הומל קשר ידידות קרובה עם גתה ועם שילר, עמיתים מתיאטרון ויימאר. בתקופת שהותו של הומל בוויימאר, הייתה העיר למרכז מוזיקה אירופאי, שהזמין אליו את טובי המוזיקאים של התקופה, לבקר וליצור מוזיקה. בשנת 1848 מונה פרנץ ליסט לקאפלמייסטר בוויימאר. בשנת 1849 מצא ריכרד וגנר מקלט בויימאר, לאחר שברח מסקסוניה עקב השתתפותו במהומות אביב העמים.

ב-8 ביולי 1853 מת קרל פרידריך, ובמקומו עלה לשלטון בנו קרל אלכסנדר.

## משפחתו
ב-3 באוגוסט 1804 התחתן קרל פרידריך עם מריה פבלובנה, הנסיכה הגדולה של רוסיה, בתו של פאבל הראשון, קיסר רוסיה. לאחר תשעת חודשי נישואים בסנט פטרבורג נסעו בני הזוג לויימאר, שם התקבלה הנסיכה בחגיגות ותשואות.

לבני הזוג היו ארבעה ילדים:
* פאול אלכסנדר (1805–1806) - מת בצעירותו.
* מריה (1808–1877) - נישאה לקרל, נסיך פרוסיה, בנו של פרידריך וילהלם השלישי, מלך פרוסיה.
* אוגוסטה (1811–1890) - נישאה לוילהלם הראשון, קיסר גרמניה והייתה לקיסרית גרמניה הראשונה.
* קרל אלכסנדר (1818–1901) - ירש את אביו כדוכס הגדול של סקסוניה-ויימאר-אייזנך ונישא לסופיה, נסיכת הולנד, בתו היחידה של וילם השני, מלך הולנד.

## אילן יוחסין

## קישורים חיצוניים

* 

קטגוריה:דוכסי סקסוניה-ויימאר-אייזנך
קטגוריה:גרמנים שנולדו ב-1783
קטגוריה:גרמנים שנפטרו ב-1853
אליפות אירופה באתלטיקה 2016

**[[אליפות אירופה באתלטיקה]]** ה-23 נערכה באצטדיון האולימפי באמסטרדם שבהולנד, בין ה-6 ביולי ל-10 ביולי 2016.

## האתלטיות המצטיינות
* **[[יסמין קאן]]**  - זכתה בשתי מדליות זהב, בריצת 5000 מטר ובריצת 10000 מטר.
* **[[דפנה סחיפרס]]**  - זכתה בשתי מדליות זהב, בריצת 100 מטר ובריצת שליחים 4x100 מטר.

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

## ישראל באליפות אירופה באתלטיקה
#### נשים

#### גברים

## קישורים חיצוניים

*האתר הרשמי של התחרות 

2016
קטגוריה:2016 בספורט
קטגוריה:אמסטרדם: תחרויות ספורט
קטגוריה:תחרויות אתלטיקה בהולנד
קטגוריה:2016 בהולנד
עונת 1963/1964 בליגה הלאומית בכדורסל

**עונת 1963/1964 בליגה הלאומית בכדורסל** הייתה עונתה העשירית של ליגת הכדורסל הבכירה בישראל. הליגה גדלה ל-13 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל בית אלפא ומכבי פתח תקווה. העונה הסדירה החלה ב-1 בנובמבר 1963 הסתיימה ב-8 במאי 1964 בניצחון של מכבי תל אביב בפעם השלישית ברציפות.

בהתאם לתוצאות העונה מכבי ירושלים ירדה ליגה.

## טבלת הליגה

## ראו גם

* גביע המדינה בכדורסל 1963/1964

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, - עמודים 100-101

קטגוריה:1963 בישראל: ספורט
קטגוריה:עונות בליגה העליונה בכדורסל בישראל
קטגוריה:1964 בישראל: ספורט
קטגוריה:תחרויות כדורסל ב-1963
קטגוריה:תחרויות כדורסל ב-1964
משה אמסלם

הרב **משה אמסלם** (נולד בי' בטבת תשכ"ז, 23 בדצמבר 1966) הוא רב ישראלי דתי לאומי המכהן כדיין בבית הדין הגדול. מייסד וראש ישיבת "תפארת ישראל" יחד עם הרב ציון לוז, ורב קהילת "שירת קטיף" ביד בנימין.
[ממוזער|הרב משה אמסלם עם הרב [יעקב אריאל, פסח תשפ"ה]]

## ביוגרפיה

נולד בשכונת משמר הירדן באשדוד לרב יצחק ורחמה אמסלם. אביו היה אחד מידידיו הקרובים של הבבא סאלי ו בבא מאיר - לידם התגורר בעיר ארפוד. 

למד בישיבת נתיב מאיר. בשנת ה'תשמ"ד החל ללמוד בישיבת ההסדר "כרם ביבנה" אצל הרב חיים יעקב גולדוויכט והרב משה דימנטמן, שם למד ולימד כ־25 שנה.

שירת בצה"ל כלוחם בחיל השריון - נהג טנק בחטיבה 7. לאחר שחרורו סיים קורס רבנים צבאיים כחניך מצטיין ושירת שנים רבות במילואים בדרגת סרן כרב חטיבה.

לאחר נישואיו למד בכולל לרבנות ודיינות בישיבת כרם ביבנה, אצל רבותיו הרב בנימין בארי והרב זלמן נחמיה גולדברג. הוסמך לרבנות ולדיינות מהרבנות הראשית לישראל.

לאחר סיום לימודיו בכולל הדיינות מונה לשמש כנושא ונותן ור"מ בישיבה. לצד תפקידו בישיבה, שימש כרב קהילת "שירה חדשה" באשדוד, וכדיין בביה"ד לדיני ממונות שע"י הישיבה.

בשנת תשס"ח התמנה לכהן כדיין בבית הדין הרבני באשדוד. בשנת תשע"ו מונה לאב"ד אשדוד. הוא כיהן בתפקיד זה עד למינויו כדיין בבית הדין הרבני הגדול בשנת ה'תשפ"ה.

נחשב לדיין מומחה בניהול תיקי גירושין סבוכים, במקרים של סרבנות גט ועגונות, בסידורי גיטין מורכבים בארץ ובחו"ל, ובעריכת מצוות חליצה.

שימש כיו"ר נציגות הדיינים הארצית במשך 2 קדנציות. במסגרת זו פעל רבות וקידם נושאים רבים במערכת בתי הדין בישראל. משמש כאב בית הדין המשמעתי של המשרד לשירותי דת וכיו"ר ועדת המשמעת שע"י מועצת הרבנות הראשית. בנוסף שימש מספר פעמים כיו"ר ועדה למינוי רבני ערים מטעם הרבנות הראשית לישראל.

מכהן גם כחבר ועדת הבחינות לדיינות ולטוענים רבניים בישראל. בנוסף, משמש כרב קהילת "שירת קטיף" ביד בנימין וכראש כולל יום השישי ביישוב.

בשנת תשפ"ג הקים את הישיבה הגבוהה "תפארת ישראל" ביד בנימין יחד עם הרב ציון לוז.

ביוני 2025 נבחר לבית הדין הרבני הגדול.

היה חבר ועדת הבחירות למועצת הרבנות הראשית בשנת ה'תשפ"ה.

## משפחתו
נשוי לרחל (לבית אסבן), מורה למדעים באולפנת הרב בהר"ן, יועצת זוגית, מטפלת ועו"ס קלינית. 

לזוג עשרה ילדים, מתגורר ביד בנימין.

[שמאל|ממוזער|250px|הרב משה אמסלם בטקס [יום ירושלים בישיבת מרכז הרב יחד עם הרב יצחק יוסף, תשע"ה]]
[שמאל|ממוזער|250px|הרב משה אמסלם בטקס [יום ירושלים בישיבת מרכז הרב יחד עם הרב קלמן בר והרב ציון לוז, תשע"ה]]

## קישורים חיצוניים

* פסקי הרב משה אמסלם מבית הדין באשדוד, אתר דעת
* שיעורים בישיבת כרם ביבנה
* הבעל טען: הגירושין היו פיקטיביים. האשה אמרה: לא נכון • מה פסקו הדיינים?, אתר חרדים 10.
* 

## הערות שוליים

קטגוריה:רבני הציונות הדתית בישראל
קטגוריה:בוגרי ישיבת נתיב מאיר
קטגוריה:דייני בתי הדין הרבניים
קטגוריה:בוגרי ישיבת כרם ביבנה
קטגוריה:רבני ישיבת כרם ביבנה
קטגוריה:יד בנימין: רבנים
קטגוריה:אבות בית הדין הרבני באשדוד
קטגוריה:ישראלים שנולדו ב-1966
קטגוריה:דייני בית הדין הרבני הגדול
יחסי אלג'יריה–קטר

**יחסי אלג'יריה–קטר** (בערבית: **العلاقات الجزائرية القطرية**) הם היחסים בין **[[אלג'יריה|הרפובליקה האלג'יראית הדמוקרטית העממית]]** ובין **[[קטר (מדינה)|מדינת קטר]]**, אשר החלו זמן קצר לאחר הכרזת העצמאות של קטר בשנת 1972.

אלג'יריה הכירה בקטר בשנת 1972 ואף מיהרה לכונן איתה יחסים דיפלומטיים, זה קרה בשנת 1973. לשתי המדינות תחומי עניין משותפים ומעורבות רבה במה שקורה במזרח התיכון דוגמת הסכסוך הישראלי-פלסטיני וההסכמה על פתרון שתי מדינות לשני עמים. שתי המדינות ניתקו יחסים עם ישראל בעקבות מגע ותגרה כלשהי עם הפלסטינים והן משתפות פעולה יחדיו עם הפלסטינים. קטר, בתרומות לחמאס, ואלג'יריה בהחרמה מלאה של ישראל וקמפיין למען הפלסטינים. באביב הערבי היחסים בין שתי המדינות התקררו באופן מפתיע עקב מעורבותה של קטר במלחמת האזרחים בלוב ותקריות דיפלומטיות שונות. היחסים התקררו בין שתי המדינות עוד יותר בשנת 2013, השנה בה הצטרפה קטר לצד האמריקאי במלחמת האזרחים בסוריה. היחסים בין שתי המדינות התקרבו שוב במהרה עקב סחר מוגבר בין השתיים והפסקה חלקית של המעורבות של קטר במלחמת האזרחים בסוריה.

## הסכמים
בין השתיים נחתמו הסכמים בתחומים: המלחמה בטרור ובפשעי הסמים, אוצר וכלכלה, חינוך ותרבות. ההסכמים נחתמו חלקם בשנת 2014 וחלקם בשנת 2016.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מערב טימור

[ממוזער|250 פיקסלים|מפה של האי טימור. בכתום: מערב טימור; בירוק: [מזרח טימור ומובלעת אוקוסי-אומנו]]
**מערב טימור** (באינדונזית: **Timor Barat**) הוא החלק המערבי של האי טימור, המצוי בריבונות אינדונזיה ומהווה חלק ממחוז מזרח איי סונדה הקטנים. במערב טימור מתגוררים 1,978,000 איש.

## היסטוריה
ממוזער|בית הממשל ההולנדי בקופנג, בסביבות שנת 1900
ממלכת מג'פהיט שלטה בימי שיאה בכל האי. דבר זה שימש לסוקרנו סיבה לתבוע את השליטה בכל האי.

במהלך התקופה הקולוניאלית, משנת 1816 עד 1942, נשלט חלק זה של האי על ידי הולנד, ונודע בשם **טימור ההולנדית**. בשנים 1942–1945 שלטה יפן בכל האי טימור. האזור היה מרכז של נאמני הממשל ההולנדי במהלך המהפכה הלאומית האינדונזית (1945–1949).

ב-1949 הפך אזור זה של האי לחלק מרפובליקת אינדונזיה, שהוקמה באותה שנה באיי הודו המזרחיים ההולנדיים; האזור נודע בשם **טימור האינדונזית**, עד 1975.

ב-1975 כבשו כוחות אינדונזים את חלקו המזרחי של האי, מזרח טימור, אך האו"ם לא הכיר בריבונותם עליו, והתושבים פתחו במלחמת גרילה. לאחר משאל עם ב-1999, נחתם הסכם לפיו מזרח טימור קיבלה עצמאות מלאה. הממשלה האינדונזית חששה שתושבי מערב האי ינסו להצטרף לחציו המזרחי ולהקים מדינת אי שלמה; ב-2001 אכן החלה לפעול במערב טימור תנועת טימור הגדולה, הפועלת לאיחוד האי למדינה עצמאית.

ב-6 בספטמבר 2000 נהרגו שלושת חברי צוות נציבות האו"ם לפליטים באי, במהלך תקיפה של 5,000 אנשי מיליציה פרו-אינדונזית על משרד הנציבות בעיר אטמבואה במערב טימור, סמוך לגבול עם מזרח טימור.

## גאוגרפיה
שמאל|ממוזער|אזורים אדמיניסטרטיביים במערב טימור
מערב טימור ממוקמת בחציו המערבי של האי טימור, ומהווה חלק ממדינת האיים אינדונזיה, מלבד מובלעת של מחוז אוקוסי-אומנו, השייכת למזרח טימור. שטח מערב טימור הוא 15,850 קמ"ר. ההר הגבוה בחלק האינדונזי של האי הוא מוטיס, 2,427 מטרים.

העיר הגדולה ביותר במערב טימור ונמלה הראשי היא קופאנג, והיא משמשת גם כעיר הבירה של מחוז מזרח נוסה טנגרה.

## חקר המאובנים
בשנת 1935 גלה Friedrich von Huene את שרידי הזוחל הימי הקדום Globidens Timoransis לא הרחק מאתאמבוא. זיהויו כאחד מן המוזאזאוריים היה נתון בספק, בגלל צורת שיניו, הרבה יותר מאוחר זוהה כנמנה עם האיכתיוזאוריה, מתור הטריאס, וגילו נודע כמוקדם בהפרש נכר לפני המוזאזאוריים. בשנת 1966 גילה החוקר ההולנדי ורהובן שרידי כוח ממין שהיה חדש למדע ברייביא ליד אתמבוא. כן התגלו גם שרידי צב יבשה ענק (Geochelone Anas), ופיל גמדי (Stegodon Timorensis Sartono).

## דמוגרפיה
במערב טימור מתגוררים 35.5% מאוכלוסיית מחוז מזרח נוסה טנגרה, 1,978,000 איש (לפי מפקד 2019). חלק מהאוכלוסייה הם פליטים שנמלטו ממזרח האי בעקבות הלחימה שהתרחשה בו ב-1999.

השפה השלטת היא אינדונזית. שפות נוספות הן מגוון שפות ילידיות טימוריות, השייכות למשפחת השפות האוסטרונזיות, כגון אואב מטו וטטום. הדורות המבוגרים יותר דוברים גם את השפה הקולוניאלית ההולנדית.

הדתות העיקריות במערב טימור הן נצרות קתולית (56% מהאוכלוסייה), נצרות פרוטסטנטית (35%) ואסלאם (8%). הכלכלה מבוססת ברובה על חקלאות.

## קישורים חיצוניים

## הערות שוליים

קטגוריה:אינדונזיה: איים